གཉིས།སྒྲིག་ཁྲིམས་ཞིབ་བཤེར་གྱི་སྒྲིག་སྲོལ་སྒྱུར་བཅོས་ཟབ་ཏུ་བཏང་ནས་རྩ་འཛུགས་དང་ལམ་ལུགས་གསར་གཏོད་ལ་སྐུལ་འདེད་གཏོང་དགོས།འོག་རིམ་སྒྲིག་ཨུད་ཀྱིས་གོང་རིམ་སྒྲིག་ཨུད་ལ་སྙན་ཞུ་བྱས་པའི་ཁུངས་སྣེ་ཐག་གཅོད་དང་གྱོད་གཞི་ཞིབ་བཤེར་དང་སྒྲུབ་ཚུལ་ལམ་ལུགས་ལག་བསྟར་བྱེད་པ་དང་ཞིང་ལྗོངས་གྲོང་ཁྱེར་དང་།ཀྲུང་དབྱང་གིས་དོ་དམ་བྱེད་པའི་ཁེ་ལས་སྒྲིག་ཨུད་ཀྱི་ཧྲུའུ་ཅི་དང་ཧྲུའུ་ཅི་གཞོན་པའི་མིང་འདོན་བརྟག་དཔྱད་བྱེད་ཐབས་བཟོས་ནས་ལག་བསྟར་བྱེད་དགོས།ཤུགས་སྣོན་བཞིརདམིགས་ནས་མངོན་གསལ་དོད་པའི་གནད་དོན་གཅིག་སྡུད་དང་བྱེད་ཐབས་གསར་གཏོད་བྱས་ཏེ་ཆེད་དོན་སྐོར་ཞིབ་ལས་དོན་གཏིང་ཟབ་སྤེལ་ནས་བསྐྱོད་ཚད་མང་དུ་གཏོང་བ་དང་སྟབས་བསྟུན་གྱི་སྒོ་ནས་སྐོར་ཞིབ་ཁྱབ་རྒྱ་ཆེ་རུ་གཏོང་དགོས།སྐོར་ཞིབ་བྱེད་མྱོང་བའི་ས་གནས་སམ་ཡང་ན་སྡེ་ཚན་ལ་ཕྱིར་མིག་བལྟ་བའི་ལས་དོན་སྤེལ་དགོས།འདི་ལོ་གཞུང་ཁོངས་ཁེ་ལས་ལ་སྐོར་ཞིབ་བྱེད་ཤུགས་ཆེ་རུ་བཏང་ནས་ཀྲུང་དབྱང་གིས་དོ་དམ་བྱེད་པའི་གཞུང་ཁོངས་གཙོ་གནད་རྐང་འཛིན་ཁེ་ལས་ལ་སྐོར་ཞིབ་ཁྱབ་པ་བྱེད་དགོས།བཅའ་སྡོད་ཀྱི་ལྟ་སྐུལ་ལ་ཤུགས་སྣོན་བརྒྱབ་ནས་ཀྲུང་དབྱང་སྒྲིག་ཨུད་ཀྱི་བཅའ་སྡོད་སྒྲིག་གཞི་བརྒྱད་གསར་དུ་བཙུགས་ཏེ་བཅའ་སྡོད་སྒྲིག་གཞིའི་སྒྱུར་བཅོས་དང་ལེགས་སྒྲིག་རང་སོར་འཇོག་རྒྱུ་ལེགས་སྒྲུབ་བྱས་ནས་བཅའ་སྡོད་ལས་དོན་ཁྱོན་ཡོངས་ལ་ཁྱབ་ཐུབ་པ་བྱེད་དགོས།